Корриган, Мейрид

Мейрид Корриган (, өгленгенде Мейрид Магуайр, ; 1944 чылдың январь 27) — 1976 чылда Бетти Уильямс-биле тайбыңның Нобель шаңналын алганнар. Тайбыңчы улустуң ниитилели / Сообщества мирных людей / Community of Peace People деп организацияның киржикчилери турган. Бо ниитилелдиң ачызы-биле Соңгу Ирландияда ханныг дайын соксаан. 

 Намдары 
Корриган католиктиг эртем чедип алган. 1973 чылда ол ССРЭ-ге чорааш, коммунистиг ниитилелде шажынның дугайында кино тырттырарынга киришкен. 

1976 чылдың август 10-да ооң угбазының 3 ажы-төлү дайылдажып турган Англияның шериглери биле Ирландияның республика шерииниң аткылажып турган черинге машинага бастырып алгаш өлген. Оларның авазы база Мейридтиң угбазы 1980 чылда Чаа Зеландияга бодунга хол четкен.

Чээннериниң чок болганы ооң чуртталгазынга улуг согуг болган. Аңаа муңгарааш, хомудааш, база ол черге душ бооп херечи болган Бетти Уильямс-биле кады, Соңгу Ирландияда күштээшкинге удур тайбың чыыш кылганнар.  Тайбыңчы улустуң ниитилели / Сообщества мирных людей / Community of Peace People деп организация ажыдып алганнар. Ол-ла чылын оларның ажылын Нобель шаңналы-биле демдеглээн.

Ооң соонда ол 25 чурттарга барып, шажын болгаш чурт баштыңчылары-биле ужуражып, бүдүн делегейге тайбыңны тургузары-биле кылдыныглар кылып шаг болган.

 Хууда чуртталгазы 
Ачазы Эндрю Корриган (Andrew Corrigan) — соңга чуур компаниялыг турган, авазы — бажыңга олурган. Корриган беш угбалыг база  ийи акылыг. 1981 чылдың сентябрьда чок болган угбазының ашаа Джэки Магуайр-биле өгленип алган. Үш ажы-төлдүң соңгу иези база бодунуң 2 ажы-төлүнүң авазы апарган.

 Демдеглелдер 

 Шөлүглер 
 КОРРИГАН, МЕЙРИД  — Онлайн-энциклопедия Кругосвет.
 КОРРИГАН (Corrigan), Мейрид  — Библиотека Мошкова.
 Mairead Corrigan Maguire — The Peace People.
Аңгылал:Январьның 27 төрүттүнген